**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ВЗЕТИ НА ЗАСЕДАНИЕ НА 10.01.2020 Г., ПРОТОКОЛ № 1**

**ПО ТОЧКА ТРИНАДЕСЕТА**

**Предложение относно промяна на Устава на Общински футболен клуб „Трявна“ – гр. Трявна.**

**Вносител: Кметът на общината**

**Р Е Ш Е Н И Е № 29**

На основание чл. 21, ал. 1, т. 15 от ЗМСМА, чл. 14, т. 4 от ЗФВС и във връзка с Писмо № 3200-6/01.2020 г. на ОФК „Трявна“ – гр. Трявна, Общински съвет – Трявна

**Р Е Ш И:**

Упълномощава представителите на Община Трявна, г-н Красимир Кръстев и г-н Кристиян Генев, в ОС и УС на ОФК „Трявна“ – гр. Трявна да гласуват на Общото събрание на Клуба със „за“ относно изменение на чл. 22, ал. 2 на Устава на Сдружение с нестопанска цел „Общински футболен клуб – Трявна, както следва:

Било:

(2) Член на футболния клуб може да бъде всяко дееспособно физическо и юридическо лице, което споделя целите на сдружението и средствата за тяхното постигане, изпълнява неговия устав и плаща редовно членския си внос.

Става:

(2) Член на футболния клуб може да бъде всяко дееспособно физическо лице, което споделя целите на сдружението и средствата за тяхното постигане, изпълнява неговия устав и плаща редовно членския си внос.

Прието с поименно гласуване с 14 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ инж. СТЕФАН ПЕТРОВ /**